Кулминацията на военноморските сражения при Соломоновите острови настъпва с морската битка при Гуадалканал (12 – 15 ноември 1942 г.). На 11 – 12 ноември американците правят десант с голям контингент от подкрепления и провизии на острова. Приблизително по едно и също време, група японски транспортни съдове, превозващи около 7000 души, отплава южно от Рабаул под прикритието на няколко линейни кораба и голяма стена от крайцери и разрушители. Когато американците засичат тази сила, наближаваща към уязвимите си товарни и транспортни съдове, те изпращат крайцери и разрушители, които да забавят противника. Това води до поредица от интензивни схватки, които нанасят тежки щети и на двете страни, но оставят САЩ в по-благоприятна позиция при Соломоновите острови.